**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

APSTIPRINĀTS

ar Tukuma novada domes 29.09.2021.

lēmumu (prot. Nr.19, 30.§)

**NOTEIKUMI**

Tukumā

2021. gada 29. septembrī **Nr. 59**

prot. Nr. 19, 30. §.

**Kārtība, kādā piešķir Tukuma novada pašvaldības**

**finansējumu nevalstisko organizāciju iniciatīvām**

**I. Vispārīgie jautājumi**

1. Noteikumi nosaka kārtību, kādā Tukuma novada pašvaldība (turpmāk – Pašvaldība) organizē nevalstisko organizāciju iniciatīvu konkursu (turpmāk – Konkurss), izvērtē un finansiāli atbalsta Konkursā iesniegtos iniciatīvu pieteikumus.

2. Konkursu saskaņā ar Pašvaldības vidēja termiņa plānošanas dokumentā noteiktajiem mērķiem vienu reizi gadā organizē un izsludina Pašvaldības administrācijas Sabiedrisko attiecību un mārketinga nodaļa.

3. Konkursā var piedalīties iniciatīvas, kuru īstenošana notiek Tukuma novada administratīvajā teritorijā un kuru sasniedzamie rezultāti ir ieguvums Tukuma novada iedzīvotājiem.

4. Konkursā atbalstītās iniciatīvas tiek finansētas no Pašvaldības kārtējā gada budžeta.

5. Piedalīties Konkursā un pretendēt uz finansējuma saņemšanu var Latvijas Republikas Uzņēmumu reģistrā reģistrētas biedrības vai nodibinājumi, kuras juridiski reģistrētas un/vai īsteno iniciatīvu pašvaldības administratīvajā teritorijā (turpmāk – NVO).

**II. Mērķis un prioritātes**

6. Finansējuma piešķiršanas mērķi:

6.1. atbalstīt NVO aktivitātes, sabiedriski nozīmīgu projektu un pasākumu īstenošanu Tukuma novada teritorijā;

6.2. veicināt NVO savstarpējo sadarbību,

6.3. veicināt NVO sadarbību ar pašvaldību*,*

6.4. veicināt iedzīvotāju aktivitātes attīstību novadā,

6.5. stiprināt iedzīvotājos vēlmi darboties sabiedrības labā un caur NVO iniciatīvām apliecināt piederību Tukuma novadam,

6.6. veicināt Tukuma novada atpazīstamību ārpus Tukuma novada administratīvās teritorijas.

7. Prioritāte finansējuma piešķiršanai ir NVO iniciatīvai, kura:

7.1. paredz sabiedriski nozīmīgu programmu, projektu un pasākumu īstenošanu Tukuma novadā;

7.2. veicina labdarību, piesaista vietējos resursus un brīvprātīgo darbu sabiedriski nozīmīgos projektos;

7.3. īsteno neformālas izglītības programmas dažādām iedzīvotāju sociālajām grupām, tajā skaitā mūžizglītību;

7.4. piedāvā kvalitatīvu brīvā laika pavadīšanas dažādošanas un kvalitātes uzlabošanas iespējas;

7.5. nodrošina un piedāvā sociālos pakalpojumus noteiktām sociālajām iedzīvotāju grupām;

7.6. iesaista cilvēkus ar invaliditāti un rada viņiem pieejamu informatīvo un fizisko vidi;

7.7. stiprina patriotismu un lokālpatriotismu, veicina vēstures un kultūras mantojuma saglabāšanu, vēsturisku notikumu godināšanu;

7.8. veicina integrācijas procesus un NVO savstarpējo sadarbību;

7.9. veicina sabiedrības līdzdalību vides aizsardzībā un labiekārtošanā.

**III. Konkursa izsludināšana un iniciatīvu pieteikumu iesniegšanas termiņš**

 8. Iniciatīvu pieteikumu (turpmāk – Pieteikums) iesniegšanu līdz kārtējā gada 1. oktobrim izsludina Pašvaldības administrācijas Sabiedrisko attiecību un mārketinga nodaļa, publicējot informāciju tīmekļa vietnē [tukums.lv](http://www.tukums.lv), kandava.lv, jaunpils.lv, enguresnovads.lv, sociālajās vietnēs.

 9. Informācija par Pieteikumu iesniegšanas kārtību tiek publicēta arī Pašvaldības informatīvā izdevuma oktobra numurā, sociālajās vietnēs un var tikt ievietota arī citos medijos.

 10. Pieteikumu iesniegšanas termiņš ir kārtējā gada 31. oktobris (pasta zīmogs vai e-pasta izsūtīšanas datums).

 11. Pieteikumi jāsagatavo atbilstīgi šo noteikumu IV. nodaļas prasībām.

 12. Noteikumi un Pieteikuma veidlapas pieejamas tīmekļa vietnē: www.tukums.lv/lv/dokumenti

**IV. Pieteikumu iesniegšana, noformējums un saturs**

13. Pieteikumu NVO iesniedz Pašvaldībai papīra vai elektroniskā formātā. Pieteikumu papīra formātā iesniedz personīgi Pašvaldības klientu apkalpošanas centros (Tukumā, Kandavā, Jaunpilī, Smārdē) vai nosūta pa pastu uz adresi Talsu iela 4, Tukums, Tukuma novads, LV-3101. Pieteikumu, parakstītu ar drošu elektronisko parakstu, nosūta uz Pašvaldības e-pastu: pasts@tukums.lv

14.Par vienu un to pašu iniciatīvu var iesniegt kopēju Pieteikumu divas vai vairākas NVO, pieteikumā norādot iniciatīvas galveno partneri (līgumslēdzējs).

15. Pieteikumu var iesniegt par NVO iniciatīvu, kuru plānots īstenot nākamā budžeta gada laikā, un tas sastāv no:

15.1. parakstītas Pieteikuma veidlapas (1. pielikums);

15.2. iniciatīvas izmaksu tāmes (2. pielikums);

15.3. pārskata par NVO darbību iepriekšējā gadā un darbības plāna nākamajam gadam (3. pielikums);

15.4. citiem dokumentiem, kurus NVO uzskata par būtiskiem, lai piedalītos Konkursā.

16. Ja NVO iesniedz vairākus Pieteikumus, tā ir tiesīga noteikumu 15.3. un 15.4. apakšpunktā prasīto informāciju pievienot vienu reizi – pie pirmā Pieteikuma.

17. Iesniedzējs ir atbildīgs par sniegto ziņu patiesumu un pilnīgu informāciju.

**V. Pieteikumu izskatīšanas kārtība un vērtēšanas kritēriji**

18. Konkursam iesniegtos Pieteikumus vērtē domes Komisija darbam ar sabiedriskajām organizācijām (turpmāk – komisija).

19. Pieteikumi komisijā tiek izskatīti atbilstīgi Pieteikumu vērtēšanas tabulai (5.pielikums) kārtējā gada novembrī.

Iniciatīvām tiek piešķirti kārtas numuri un izlozes kārtībā iniciatīvas tiek nodotas izvērtēšanai komisijas locekļiem. Katru iniciatīvu vērtē ne mazāk kā 5 (pieci) komisijas locekļi, aizpildot vērtēšanas tabulu. Pirms vērtēšanas uzsākšanas komisijas loceklis apliecina interešu konflikta neesamību vērtējamās iniciatīvās. Par interešu konfliktu tiek uzskatīta komisijas locekļa dalība konkrētā NVO.

20. Komisija iesniedzējam var lūgt iesniegt papildus informāciju, norādot termiņu, līdz kuram informācija jāiesniedz. Komisijas loceklis ir tiesīgs savu vērtējumu pamatot ar publiskās datu bāzēs pieejamu informāciju.

21. Netiek izskatīti Pieteikumi:

21.1. kas nav iesniegti šajos noteikumos norādītajā termiņā vai neatbilst noteikumu pielikumos pievienoto veidlapu formai;

21.2. ja NVO nav izpildījusi iepriekšējās saistības ar Pašvaldību, tai skaitā, nav iesniegusi atskaites par iepriekšējo periodu;

21.3. ja komisijas noteiktā termiņā netiek iesniegta noteikumu 20.punktā minētā papildus informācija.

22. Pieteikuma vērtēšanas kritēriji:

22.1. Komisija veic iesniegto pieteikumu izvērtēšanu atbilstoši katram vērtēšanas kritērijam, kas nosaka projekta atbilstību šiem noteikumiem. Komisija iniciatīvai piešķir noteiktu punktu skaitu no “0” līdz konkrētajā kritērijā paredzētajam maksimālajam punktu skaitam. Vērtējuma solis ir 1 (viens) punkts. Piešķirot kādā kritērijā “0” punktus, vērtējums obligāti ir jāpamato.

|  |  |  |
| --- | --- | --- |
| Nr.p.k. | Kritērijs | Maksimālais punktu skaits |
| 22.1.1. | Atbilstība konkursa noteikumu prasībām, mērķiem un prioritātēm 0 punkti – neatbilst; 1 punkts – atbilstJa šajā kritērijā tiek piešķirts “0” punkti, iniciatīva tālāk netiek vērtēta. | 1 |
| 22.1.2. | Atbilstība pašvaldības funkcijām0 punkti – neatbilst; 1 punkts – atbilst | 1 |
| 22.1.3. | Iesniegtā pieteikuma satura kvalitāte - skaidri definēta ideja, mērķa grupa, iniciatīvas iesniedzēja vajadzības un aktivitātes atbilst iesniedzēja mērķiem0 punkti – pieteikuma saturs nesniedz skaidru priekšstatu par iniciatīvas ideju, mērķa grupu, vajadzībām un aktivitātēm;1 punkts – pieteikuma saturs sniedz nepilnīgu priekšstatu par iniciatīvas ideju, mērķa grupu, vajadzībām un aktivitātēm; 2 punkti – pieteikuma saturs sniedz daļēju priekšstatu par iniciatīvas ideju un mērķa grupu, vajadzības un aktivitātes daļēji atbilst iniciatīvas idejai un/vai mērķa grupai;3 punkti – pieteikuma saturs sniedz virspusēju priekšstatu par iniciatīvas ideju un vajadzībām, mērķa grupu un aktivitātēm;4 punkti – pieteikuma saturs sniedz priekštatu par iniciatīvas ideju un vajadzībām, definēto mērķa grupu un aktivitātēm;5 punkti – pieteikuma saturs sniedz skaidru priekšstatu par iniciatīvas ideju, iesniedzēja vajadzībām, definēto mērķa grupu, aktivitātes atbilst iniciatīvas mērķim | 5 |
| 22.1.4. | Paredz mērķa grupu līdzdalību iniciatīvas īstenošanā un paplašina to iespējas iegūt jaunas prasmes un/vai zināšanas, rezultāti ir ilgtspējīgi 0 punkti – mērķa grupa nepiedalās iniciatīvas īstenošanā, netiek iegūtas jaunas prasmes un/vai zināšanas;1 punkts – mērķa grupa piedalās iniciatīvas īstenošanā, netiek iegūtas jaunas prasmes un/vai zināšanas;2 punkti – mērķa grupa piedalās iniciatīvas īstenošanā, tiek iegūtas jaunas prasmes un/vai zināšanas, rezultāts nav ilgtspējīgs (ilgtspēja pieteikumā nav pamatota);3 punkti – mērķa grupa piedalās iniciatīvas īstenošanā, tiek iegūtas jaunas prasmes un/vai zināšanas, rezultāts ir ilgtspējīgs | 3 |
| 22.1.5. | Iniciatīvas aktivitātes ir pieejamas ne tikai biedrības biedriem1 punkts – aktivitātes ir pieejamas īstenotāja biedriem;2 punkti – aktivitātes ir pieejamas ierobežotam personu lokam;3 punkti – aktivitātes ir pieejamas neierobežotam (ikvienam) personu lokam | 3 |
| 22.1.6. | Iniciatīvas aktivitātes ir atbilstošas, praktiskas un piemērotas plānoto mērķu un rezultātu sasniegšanai0 punkti – pieteikuma satur nesniedz skaidru priekšstatu par aktivitāšu saskaņotību ar plānotā mērķa un rezultātu sasniegšanu;1 punkts – pieteikuma saturs sniedz nepilnīgu priekšstatu par aktivitāšu saskaņotību ar plānotā mērķa un rezultātu sasniegšanu; 2 punkti – aktivitātes daļēji atbilst iniciatīvas mērķim un sasniedzamajiem rezultātiem;3 punkti – aktivitātes veicinās iniciatīvas mērķa un rezultātu sasniegšanu;4 punkti – aktivitātes ir atbilstošas iniciatīvas mērķa un rezultātu sasniegšanai;5 punkti –aktivitātes tieši ietekmē iniciatīvas mērķa un rezultātu sasniegšanu | 5 |
| 22.1.7. | Iniciatīva sniedz praktisku un pārbaudāmu atbalstu mērķa grupai, tas paredz ilgstošu ietekmi uz mērķa grupu pēc projekta īstenošanas0 punkti – iniciatīvas atbalsts nav pārbaudāms, rezultāts/ietekme nav ilgtermiņa;1 punkts – atbalsts mērķa grupai ir praktisks, taču nav pārbaudāms un nesniedz ilgtermiņa ietekmi;2 punkti – atbalsts mērķa grupai ir praktisks un pārbaudāms, taču nesniedz ilgtermiņa ietekmi;3 punkti – atbalsts mērķa grupai ir praktisks un pārbaudāms, sniedz ilgtermiņa ietekmi uz mērķa grupu | 3 |
| 22.1.8. | Iniciatīvas īstenošanā un/vai līdzfinansēšanā plānots iesaistīt arī citus partnerus (piemēram, biedrības, nodibinājumus, uzņēmumus u.c.)1 punkts – iniciatīvu īsteno tikai iesniedzējs2 punkts – iniciatīvas īstenošanā tiek piesaistīts viens partneris3 punkti – iniciatīvas īstenošanā tiek piesaistīti līdz trim partneriem4 punkti – iniciatīvas īstenošanā tiek piesaistīti līdz pieciem partneriem5 punkti – iniciatīvas īstenošanā tiek piesaistīti vairāk kā pieci partneri | 5 |
| 22.1.9. | Paša finansējuma saņēmēja vai cita piesaistīta finansētāja ieguldījuma apjoms1 punkts – paša vai piesaistītais finansējums līdz 3 % no koptāmes;2 punkti - paša vai piesaistītais finansējums līdz 6 % no koptāmes;3 punkti - paša vai piesaistītais finansējums līdz 9 % no koptāmes;4 punkti - paša vai piesaistītais finansējums līdz 12 % no koptāmes;5 punkti - paša vai piesaistītais finansējums līdz 15 % no koptāmes; | 5 |
| 22.1.10. | Tāmes izdevumi ir nepieciešami iniciatīvas aktivitāšu īstenošanai, ir detalizēti aprēķināti, apliecināti, paskaidroti, un samērīgi tirgus cenām 0 punkti – tāmes pozīcijas nesniedz skaidru priekšstatu par atbilstību aktivitātēm;1 punkts – tāmes pozīcijas daļēji atbilst plānotajām aktivitātēm;2 punkti – tāmes pozīcijas atbilst plānotajām aktivitātēm, taču tāme aizpildīta daļēji un/vai pieļautas būtiskas kļūdas vai aprēķini nav pamatoti vai nav samērīgi ar tirgus cenām;3 punkti – tāmes pozīcijas atbilst plānotajām aktivitātēm, aprēķini detalizēti un paskaidroti, samērīgi ar tirgus cenām. | 3 |
|  | KOPĀ: | 34 |

22.2. Augstākais iespējamais novērtējums vienai iniciatīvai ir 34 (trīsdesmit četri) punkti. Vērtējumu veido visu vērtētāju vidējais punktu skaits, ko iegūst saskaitot visus vērtējumus un dalot ar vērtētāju skaitu. Ja vērtētāju vērtējumi krasi atšķiras (1 punkts un 5 punkti) augstākais un zemākais vērtējums aprēķinot vidējo vērtējumu netiek ņemts vērā. Pēc vidējā vērtējuma aprēķināšanas, pieteikumi tiek sakārtoti dilstošā secībā pēc iegūto punktu skaita. Komisija pieņem lēmumu par to iniciatīvu atbalstīšanu, kuri saņēmuši augstāko punktu skaitu pieejamā finansējuma ietvaros.

22.3. Iniciatīvas pieteikumu atzīst par atbilstošu vērtēšanas kritērijiem, ja iegūtais kopējais punktu skaits nav mazāks par 15 punktiem. Ja iniciatīvas iesniegums novērtēts zemāk, nekā noteiktais minimāli nepieciešamais punktu skaits, tas tiek noraidīts.

23. Komisija, ņemot vērā iesniegto iniciatīvu kopskaitu un plānoto Pašvaldības budžetu NVO iniciatīvu atbalstam, ir tiesīga samazināt konkrētas iniciatīvas pieprasīto finansējumu.

 24. Pašvaldības līdzfinansējums netiek piešķirts:

 24.1. NVO administrācijas un darbinieku atlīdzībai (izņemot līdzfinansējumu valsts subsidētajām darbavietām);

 24.2. pamatlīdzekļu vai nekustamā īpašuma iegādei, komunālajiem maksājumiem, kas saistīti ar telpu lietošanu (nomu), izņemot maksu par telpu nomu konkrētās iniciatīvas īstenošanai;

 24.3. aktivitātēm, kuru mērķis ir gūt peļņu;

 24.4. politiskiem vai militāriem pasākumiem;

 24.5. iniciatīvām, kurās nav paredzēts NVO pašfinansējums vai cits piesaistītais finansējums;

 24.6. NVO, kura nav iesniegusi Domei atskaiti par iepriekš piešķirtā finansējuma izlietojumu;

24.7. pretendentam, kurš sniedzis komisijai nepatiesas ziņas.

25. Komisija sagatavo pieprasījumu par finanšu līdzekļu piešķiršanu attiecīgajiem NVO pieteikumiem nākamā gada pašvaldības budžeta sadaļās „Atbalsts nevalstiskajām organizācijām” (kods 08.400/TND41).

26. Lēmumu par finansējuma piešķiršanu NVO iniciatīvai pieņem Tukuma novada dome (turpmāk – Dome), apstiprinot saistošos noteikumus par Tukuma novada pašvaldības kārtējā gada pamatbudžetu un speciālo budžetu.

**VI. Rezultāti, atskaites sagatavošana un iesniegšana**

27. Viena mēneša laikā pēc Domes saistošo noteikumu „Par Tukuma novada pašvaldības budžetu” apstiprināšanas attiecīgajā gadā Pašvaldība ar NVO noslēdz līgumu par finansējuma piešķiršanu.

28. Līgumā norāda:

28.1. Domes piešķirtā finansējuma apmēru konkrētajam Pieteikumam;

28.2. kārtību, kādā NVO tiek ieskaitīts piešķirtais finansējums;

28.3. piešķirtā finansējuma atskaites iesniegšanas termiņu un kārtību.

29. Par saņemtā finansējuma izlietojumu NVO līgumā ar Pašvaldību noteiktajā termiņā, iesniedz atskaiti par finanšu līdzekļu izlietojumu (5.pielikums), pievienojot grāmatvedības attaisnojošo dokumentu (līgumu, rēķinu, u.c.) un maksājumu uzdevumu kopijas.

30. Ja NVO piešķirto finansējumu neizlieto pilnā apjomā, tad tai ir pienākums atmaksāt Pašvaldībai neizlietotā finansējuma daļu.

31. Pašvaldībai ir tiesības pieprasīt papildus informāciju par piešķirtā finansējuma izlietošanas gaitu, kā arī kontrolēt piešķirtā finansējuma izlietojuma atbilstību.

**VII. Noslēguma jautājumi**

32. Ar šo noteikumu spēkā stāšanās dienu spēku zaudē Tukuma novada domes 2020. gada 26. augustā apstiprinātie noteikumi Nr. 34 „Tukuma novada Domes atbalsts nevalstisko organizāciju iniciatīvām” (prot. Nr. 20, 20. §).

33. Līgumi, kas Pašvaldības un NVO starpā noslēgti saskaņā ar Tukuma novada domes 2020. gada 26. augustā apstiprinātiem noteikumiem Nr. 34 „Tukuma novada Domes atbalsts nevalstisko organizāciju iniciatīvām”, ir izpildāmi redakcijā, kādā tie ir noslēgti, un ir spēkā līdz līgumu pilnīgai izpildei.

34. Noteikumi stājas spēkā 2021. gada 30. septembrī.